**Ministru kabineta noteikumu projekta „Latvijas Republikas gaisa telpas izmantošanas atļaujas piešķiršanas kārtība starptautisko publisko tiesību subjektiem” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma "Par aviāciju" 40.panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd gaisa telpas izmantošanas atļaujas starptautisko tiesību subjektiem tiek piešķirtas saskaņā ar Ministru kabineta 2010.gada 21.septembra noteikumiem Nr. 877 *Kārtība, kādā starptautisko publisko tiesību subjektiem piešķir atļauju izmantot Latvijas Republikas gaisa telpu publisko funkciju veikšanai paredzēto ārvalstu gaisa kuģu lidojumiem 1944.gada 7.decembra Konvencijas par starptautisko civilo aviāciju 3.panta izpratnē* (turpmāk - MK noteikumi).  Ņemot vērā 2012.gada starptautisko līgumu „Tehniskais risinājums attiecībā uz dalībnieku militāro transporta gaisa kuģu diplomātiskajām atļaujām attiecīgajās nacionālajās gaisa telpās un teritorijās” (turpmāk – TR), kas apstiprināts ar Ministru kabineta 2014.gada 14.janvāra noteikumiem Nr.17 (turpmāk – MK noteikumi) un Latvijā stājās spēkā 2014.gada 13.oktobrī, lai arī turpmāk nodrošinātu vienotu atļauju piešķiršanas kārtību visiem starptautisko tiesību subjektiem, MK noteikumu piemērošanā iesaistītās institūcijas (Ārlietu ministrija, Aizsardzības ministrija un valsts aģentūra „Civilās aviācijas aģentūra” (turpmāk – Civilās aviācijas aģentūra)) konstatēja, ka ir nepieciešams izdarīt šādus grozījumus MK noteikumos:  1) kā pielikums tiem pēc būtības jāpievieno ES diplomātiskās atļaujas veidlapa (ES diplomātiskās atļaujas modelis – TR A pielikums);  2) MK noteikumu 8.punkts paredz atsevišķas (vienreizējas) pārlidojumu atļaujas izsniegšanu jebkuram gaisa kuģim, kas pārvadā bīstamo kravu. Taču TR 6.3.3. punkts paredz, ka militāro transporta gaisa kuģu pārlidojumi vai nosēšanās ar "IATA/ICAO atbilstošu bīstamo kravu" var tikt veikti ar piešķirto gada atļauju. Līdz ar to atbilstoši jākonkretizē un jāprecizē „bīstamās kravas” termins MK noteikumos.  Izstrādājot minētos MK noteikumu grozījumus, iesaistītās institūcijas konstatēja, ka nepieciešams aktualizēt arī citas normas atbilstoši reālajai praksei. Ņemot vērā paredzēto grozījumu apjomu, kas pārsniegtu 50% no MK noteikumiem, tika nolemts izstrādāt jaunu MK noteikumu projektu.  Projekta izstrādē tika ņemti vērā MK noteikumu pozitīvie aspekti un saglabāta šo noteikumu struktūra, kas sastāv no astoņām nodaļām.  Šobrīd MK noteikumi paredz, ka lidojumu atļaujas pieprasījumu vispirms izskata Aizsardzības ministrija un Aizsardzības ministrijas pozitīvas atbildes gadījumā lidojumu atļaujas pieprasījums tiek nosūtīts Civilās aviācijas aģentūrai. Taču šāds lidojumu atļaujas pieprasījuma saskaņošanas mehānisms ir neefektīvs un laikietilpīgs. Izstrādātais noteikumu projekts paredz, ka turpmāk institūcijas (Aizsardzības ministrija un Civilās aviācijas aģentūra), kuras savas kompetences ietvaros sniedz atzinumu par lidojumu atļaujas pieprasījumu, jautājumus izskatīs paralēli, tādējādi radot daudz efektīvāku lidojumu atļaujas pieprasījuma izskatīšanas un lēmuma pieņemšanas mehānismu.  MK noteikumi paredz, ka bīstamo kravu pārvadāšanai tiek izsniegta tikai vienreizēja lidojumu atļauja. Taču saskaņā ar TR NATO un ES dalībvalstu gaisa kuģiem, kas pārvadā bīstamos izstrādājumus (projektā termins „bīstamā krava” aizstāta ar terminu „bīstamie izstrādājumi”), var izsniegt arī gada lidojumu atļauju. Saskaņā ar 1944.gada 7.decembra Konvenciju par starptautisko civilo aviāciju 18.pielikumu bīstamie izstrādājumi ir divu veidu. Ir bīstamie izstrādājumi, kuru pārvadāšanai nav noteiktas īpašas prasības, un ir bīstamie izstrādājumi, kuru pārvadāšana pa gaisu ir aizliegta, ja uz tiem neattiecas atbrīvojums. Otrā bīstamo izstrādājumu kategorija projektā tiek apzīmēta ar terminu „aizliegtie bīstamie izstrādājumi”. Ņemot vērā minēto, projektā ir noteikts, ka aizliegto bīstamo izstrādājumu pārvadāšanai tiek izsniegta vienreizēja lidojumu atļauja, bet pārējiem bīstamo izstrādājumu pārvadājumiem izmanto daudzkārtējo gada lidojumu atļauju, tādējādi nodrošinot normatīvo aktu, kas regulēs diplomātisko atļauju izsniegšanu, konsekvenci ar TR.  MK noteikumos ir noteikts, ka, ja plānotais lidojums var apdraudēt valsts iekšējo drošību, Ārlietu ministrija lidojuma atļaujas pieprasījumu saskaņo ar Drošības policiju. Taču to, vai lidojums var apdraudēt valsts iekšējo drošību var konstatēt tikai Drošības policija. Līdz ar to MK noteikumos noteiktais nosacījums nav faktiski piemērojams. Ņemot vērā minēto, projektā ir noteikti konkrēti apstākļi, kuriem iestājoties Ārlietu ministrija lidojumu atļaujas pieprasījumu nosūta izskatīšanai Drošības policijai.  TR pielikumā esošo lidojumu atļaujas pieprasījuma veidlapu vairākas dalībvalstis praksē jau izmanto, iesniedzot pieteikumus Latvijas gaisa telpas izmantošanai. Ņemot vērā kompetento iestāžu viedokli, tika pieņemts kopīgs lēmums piemērot šo veidlapu pēc būtības visiem ārvalstu lidojumu atļaujas pieprasījumiem, ne tikai TR dalībvalstu pieprasījumiem.  Projektā nav ietverta prasība starptautisko publisko tiesību subjektiem saņemt Aizsardzības ministrijas atļauju, ja to gaisa kuģi plāno piedalīties militārajās mācībās Latvijas Republikas gaisa telpā. Par šādu regulējumu vienojās projekta izstrādāšanā iesaistītās iestādes, lai novērstu normu dublēšanos. Gaisa kuģim, lai tas nokļūtu mācību norises vietā, vispirms ir jāielido Latvijas Republikas gaisa telpā. NATO un ES dalībvalstu militārās aviācijas gaisa kuģi to veic saskaņā ar daudzkārtējo gada atļauju. Papildus aizsardzības ministrijas izsniegta atļauja nav nepieciešama, jo saskaņā ar likuma „Latvijas Nacionālo bruņoto spēku piedalīšanās starptautiskajās operācijās” 9.pantu, starptautiskās militārās mācības Latvijas Republikas teritorijā notiek, pamatojoties uz Ministru kabineta vai Aizsardzības ministra lēmumu. Savukārt gaisa telpas zonas, kurās militārās lidmašīnas plāno veikt manevrus, Nacionālie bruņotie spēki ar Civilās aviācijas aģentūru saskaņo mācību plānošanas posmā. Turklāt ārvalstu militārās aviācijas gaisa kuģiem, kas Latvijas Republikas teritorijā piedalās mācībās, jāievēro Ministru kabineta 2006.gada 21.novembra noteikumi Nr.966 „Kārtība, kādā militārās aviācijas gaisa kuģi veic lidojumus Latvijas Republikas gaisa telpā”.  Projekta mērķis ir nodrošināt Latvijas gaisa telpas drošu izmantošanu, veicot arī efektīvu koordināciju iesaistīto Latvijas institūciju starpā. |
| 3. | Projekta izstrādē iesaistītās institūcijas | Ārlietu ministrija, Aizsardzības ministrija, Vides aizsardzības un reģionālās attīstības ministrija, valsts aģentūra „Civilās aviācijas aģentūra”, Drošības policija, Valsts ugunsdzēsības un glābšanas dienests |
| 4. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Nav attiecināms. |
| 3. | Cita informācija | Līdz ar projekta spēkā stāšanos spēku zaudēs Ministru kabineta 2010.gada 21.septembra noteikumi Nr.877 "Kārtība, kādā starptautisko publisko tiesību subjektiem piešķir atļauju izmantot Latvijas gaisa telpu publisko funkciju veikšanai paredzēto ārvalstu gaisa kuģu lidojumiem 1944.gada 7.decembra Konvencijas par starptautisko civilo aviāciju 3.panta izpratnē" (Latvijas Vēstnesis, 2010, 151.nr.). |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav. |
| 2. | Citas starptautiskās saistības | Saskaņā ar 1944.gada 7.decembra Konvenciju par starptautisko civilo aviāciju (Latvija tai pievienojusies 1992.gada 3. jūnijā) Starptautiskās civilās aviācijas organizācija (ICAO) ir pilnvarota izdot standartus un rekomendācijas dažādās civilās aviācijas jomās, kas tiek izdoti kā Konvencijas pielikumi. Latvijas Republikai kā Konvencijas dalībvalstij jānodrošina, lai minētās Konvencijas, kā arī to pielikumos noteiktās prasības tiktu īstenotas. Ar šo normatīvo aktu tiks nodrošinātas Konvencijas 18.pielikuma prasības attiecībā uz bīstamu izstrādājumu pārvadāšanu ar starptautisko publisko tiesību subjekta gaisa kuģi - Konvencijas 18. pielikuma 4.2.punktā noteiktie bīstamie izstrādājumi, kuru pārvadāšana pa gaisu ir aizliegta, ja uz tiem neattiecas atbrīvojums. |
| 3. | Cita informācija | Projekts izstrādāts, ņemot vērā 2012.gada 19.novembra starptautisko līgumu „Tehniskais risinājums attiecībā uz dalībnieku militāro transporta gaisa kuģu diplomātiskajām atļaujām attiecīgajās nacionālajās gaisa telpās un teritorijās”. |

|  |
| --- |
| **1.tabula**  **Tiesību akta projekta atbilstība ES tiesību aktiem** |
| Projekts šo jomu neskar. |

|  |  |  |
| --- | --- | --- |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1944.gada 7.decembra Konvencijas par starptautisko civilo aviāciju 18.pielikums „Bīstamu izstrādājumu droša pārvadāšana pa gaisu” | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Konvencijas 18.pielikuma 4.2.apakšpunkts | 3.punkts  24.punkts | Konvencijas 18.pielikuma 4.2.apakšpunkts nosaka to bīstamos izstrādājumus, kuru pārvadāšanai ir nepieciešama īpaša izvērtēšanas kārtība, kas arī ar šo normatīvo aktu tiek izpildīts attiecībā uz starptautisko publisko tiesību subjektu lidojumiem. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. | |
| Cita informācija | Projekts paredz vienotu kārtību, kādā starptautisko tiesību subjektiem piešķir atļauju izmantot Latvijas Republikas gaisa telpu publisko funkciju veikšanai paredzēto gaisa kuģu lidojumiem, atbilstoši 2012.gada 19.novembra starptautiskajam līgumam „Tehniskais risinājums attiecībā uz dalībnieku militāro transporta gaisa kuģu diplomātiskajām atļaujām attiecīgajās nacionālajās gaisa telpās un teritorijās”.  1944.gada 7.decembra Konvencijas par starptautisko civilo aviāciju 18.pielikums „Bīstamu izstrādājumu droša pārvadāšana pa gaisu” pieejams Latvijas Vēstneša 2010.gada 30.janvāra izdevumā Nr.17 (http://likumi.lv//doc.php?id=204458&search=on). | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija, Aizsardzības ministrija, Vides aizsardzības un reģionālās attīstības ministrija, Civilās aviācijas aģentūra, Drošības policija, Valsts ugunsdzēsības un glābšanas dienests |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Likumprojekts nemaina iesaistīto institūciju kompetenci. |
| 3. | Cita informācija | Nav. |

Anotācijas II, III un VI sadaļa – projekts šīs jomas neskar.

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

07.01.2015.

1405

B.Bēra

67016231, biruta.bera@mfa.gov.lv